Յուրաքանչյուր թիմ ներկայացրեց սկսնակ ձեռնարկության իր բիզնես նախագիծը, որը գնահատվեց` ըստ հետևյալ չափանիշերի. համապատասխանություն գաղափարի հիմնական արժեքին, թիրախային լսարանին, ռազմավարական հնարավոր գործակցություններ, մարքեթինգ և խթանում, գաղափարն առաջ մղելու հետ կապված ծախսեր, եկամուտներ և գաղափարն իրագործելու գործնական քայլեր: Բոլոր թիմերը զարմացրին հրավիրված փորձագետներին մանրամասն մտածված բիզնես նախագծերով և իրենց տեսլականն իրականացնելու մոտեցումներով: Թիմերին հանձնարարվեց զարգացնել իրենց բիզնես նախագծերը համայնքներում աշխատելու երկու շաբաթների ընթացքում: